**INTERVJU: Učenec 8. razreda OŠ Maribor**

1. **Naštej nekaj primerov poučnih iger, ki jih igrate pri pouku.**

Pri geografiji smo igrali preko spleta, UNITED STATES Geoquest (ang) in Odkrivajmo EVROPO (kviz)

Pri matematiki smo na tabličnih računalnikih igrali Dragonbox – s katero smo se učili risati različne geometrijske like in spoznavali njihove lastnosti.

Tudi pri angleščini smo na tablicah igrali igrico, le da se ne spomnim naslova igre. Pri tej igri smo si najprej ogledati animacijo nekega dogodka, nato pa smo morali pravilno dopolniti stavke, ki so se navezovali na ta dogodek. Če si pravilno odgovoril se je zgodbica nadaljevala in za nagrado dobil točke, v primeru napačnega odgovora, si zgubil točko in moral ponovno rešiti nalogo.

1. **Pri katerih šolskih predmetih ti učitelj/učiteljica pri pouku ponudi za igranje poučne računalniške igrice? Kako pogosto?**

Maj: Le redko se zgodi, da nam kakšen učitelj pri svoji uri za popestritev ponudi računalniško igrico, če pa se ta čudež zgodi, se to zgodi pri matematiki, geografiji in angleščini vendar pa so takšni dogodki omejeni na enkrat do dvakrat na leto. Ne razumem, zakaj se računalniških iger ne poslužujemo večkrat, saj je naša šola opremljena tako z računalniškimi učilnicami, kot tudi z pametnimi tablami in tabličnimi računalniki.

1. **Zakaj misliš, vam učitelj pri pouku dovoli igrati računalniške igre, in kakšen misliš, da je pomen teh iger pri pouku?**

Maj: Učitelj nam dovoli igrati računalniške igre zato, da se tudi sam kaj naučim in hkrati tudi malo snov ponovim. Poleg tega pa se tudi družimo s prijatelji. Učitelji nas vsake toliko razdeli v pare, torej dva učenca na tablični računalnik, predvidevam da od nas želi, da se naučimo "timskega" dela.

1. **Ali ti te igre pomagajo pri razumevanju snovi? POJASNI svoj odgovor.**

Da, seveda mi pomagajo. Računalniške igre mi pomagajo da si lažje predstavljam določene stvari, kot so geometrijska telesa pri matematiki. Pri geografiji igramo igrico, pri kateri imaš zemljevid sveta, na katerem moraš v določenem času označiti že v naprej določena glavna mesta neke države. Zaradi te igre sem tudi na fizičnem zemljevidu bolj spreten in koordiniran. Ko gremo z družino na jadranje, brez problema najdem kje se nahajamo na karti.

1. **Ali misliš, da se iz igranja teh iger pri pouk tudi kaj naučiš, ali ti je to bolj v zabavo?**

Da veliko se naučim a hkrati tudi zabavam. Včasih ko igramo v parih, se bolj zabavamo kot učimo saj se bolj poglobimo v to, kdo bo našel najbolj neumen odgovor in se na tak način zabavava, seveda se pri tem zelo malo naučimo. Ko pa med seboj tekmujemo kdo bo mel največ pravilnih odgovorov, se pa v igro močno poglobim in tudi veliko naučim.

1. **Kako se lotiš igranja takšnih igric? Ali poskusiš rešiti igrico z znanjem, ki si ga dobil pri pouku ali pa morda raje pritiskaš naključne odgovore? (Zakaj določeno r. igro rešuješ na tak način, drugo pa na drugačen način…?)**

Pri angleščini igramo igrico pri kateri moramo stavke dopolnjevati z že danimi besedami. Igrice narejene na takšen način igram z naključnim pritiskanjem na že vnaprej podane odgovoren saj pogosto teh besed ne razumem in imam občutek da bom na koncu dosegel več točk, kot če bi uporabljaj svoje "znanje".

Pri igrah, kjer moram sam nekaj dopisati/risati/sestaviti, pa vedno uporabljam znanje ki sem ga pridobil pri pouku, če je to le možno. Iz takšnih iger se tudi največ naučim, saj me prisilijo da med reševanjem tudi kaj razmišljam.

1. **Morda veš, kakšna je razlika med računalniškimi igricami, ki jih igraš v šoli pri pouku in tistimi, ki jih igraš doma? ( Ali se tudi is teh iger ki jih igraš doma, kaj novega naučiš?)**

Mislim da so računalniške igre, ki jih tako redko igramo, predvsem namenjene učenju ali pa vsaj ponavljanju snovi. Lahko so tudi zabavne, če se jih pravilno lotiš. Doma pa so računalniške igre za zabavo in sprostitev, pa tudi za druženje s prijatelji, ko igraš preko spletna. Če dobro pomislim, bi lahko rekel da so tudi te igre lahko poučne. Morda sem zaradi njih bolje sledim pouku saj sem lahko pozoren na več stvari hkrati.